num_pages: 94
description: Nesupusele sunt femei din România de ieri și de azi, de vârste, profesii, etnii, religii diferite, care au creat, au făcut știință, au militat pentru diverse drepturi, au crescut copii și au avut grijă de familiile lor, au aliniat suferințele celor de pe front, au plecat în lume căutând un trai mai bun pentru cei din jurul lor, au făcut performanțe în sport, au fost deschizătoare de drumuri pentru alte femei. Sunt femei cu nume și prenume sau „femei colective”, aparent fără renume, în încercarea de a fi recuperate istoric și cultural. Sunt femei „de succes” în sensul obișnuit al termenului, dar și într-un sens mai generos - în care reușita înseamnă diplomație, adaptare la vremuri, empatie, grijă pentru aproape, implicare, discreție, coloană vertebrală, modestie.Aceste povești pot să îi motiveze pe copii, fete și băieți deopotrivă, dar pot fi folosite de părinți și profesori pentru a discuta teme de interes pentru cei mici: Ce înseamnă o viață de succes? Diplome, funcții, premii? Sau înseamnă și a face lucruri mărunte, dar importante, indispensabile în viața de zi cu zi, apreciate (sau nu) de cei din jurul tău? Ce înseamnă performanță? Să faci, să ai, să dăruiești, să crezi? De ce sunt atât de puține femei despre care se învață în cărțile de istorie, literatură sau științe? Oamenii celebri sunt fără de cusur sau, ca noi toți, sunt oameni cu bune și cu rele? Trebuie să fii bătrân ca să fii cineva? Există doar o istorie sau, de fapt, aceasta are multe versiuni, unele mai cunoscute, altele mai puțin?
language: Romanian
title: Nesupusele. 100 de femei pentru 100 de ani de Românie modernă. Volumul 1
publisher: Univers